stanford-oval/wikipedia huggingface dataset:
קניין חליפין
הערות שוליים

↑  משנה תורה לרמב"ם, ספר קנין, הלכות מכירה, פרק ה', הלכה ה'
↑  לפי האמור במשנה תורה לרמב"ם, ספר קנין, הלכות מכירה, פרק ה', הלכה ו' ובשולחן ערוך, חושן משפט, סימן קצ"ה, סעיף ב', שסודר ב"כליו של קונה".
↑  משנה, מסכת בבא מציעא, פרק ח', משנה ד'
↑  יש בכך מחלוקות ראשונים, עיין תוספות, מסכת בבא מציעא, דף מ"ו, עמוד ב', דף מ"ז, עמוד א' ובשיטת רבנו תם
↑  תלמוד בבלי, מסכת בבא מציעא, דף מ"ה, עמוד ב'; מסכת קידושין, דף כ"ח, עמוד א'; יש עוד לעיין בתוספות, מסכת בבא מציעא, דף מ"ז, עמוד א', ד"ה גאולה, רשב"א, מסכת קידושין, דף כ"ח בשם ר"ת
↑  נדרים סוף פרק ה'
↑  ראו למשל בשולחן ערוך, חושן  משפט, סימן רמ"ה, סעיף ב'.
↑  בתלמוד מוזכרים רק פירות, אך רש"י מבאר שהכוונה לכל המיטלטלין שאינם כלי, ופירות הובאו בתור גומא משום שהם שכיחים
↑  תוספות, מסכת בבא מציעא, דף מ"ז, עמוד א', ד"ה גאולה
1 2  תלמוד בבלי, מסכת בבא מציעא, דף מ"ז, עמוד א'
↑  תלמוד בבלי, מסכת בבא מציעא, דף מ"ה, עמוד ב'.
1 2  תלמוד בבלי, מסכת בבא מציעא, דף מ"ו, עמוד א'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
רודני דייוויס

רודני לי דייוויס (באנגלית: Rodney Lee Davis; נולד ב-5 בינואר 1970) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס ה-13 של מדינת אילינוי בין השנים 2023-2013. דייוויס הוא חבר המפלגה הרפובליקנית.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  דיין ליסר, Congressman Rodney Davis '92 returns to Millikin as part of Constitution Week, באתר אוניברסיטת מיליקין, 19 בספטמבר 2017 (באנגלית)
↑  פיט קספרוביץ', GOP eyes Dem help on ObamaCare, באתר The Hill‏, 10 במרץ 2014 (באנגלית)
↑  ביל למברכט, In Illinois, Davis preparing for marathon race for Congress, באתר St. Louis Post-Dispatch‏, 20 במאי 2013 (באנגלית)
↑  בן סזאלינסקי, How Illinois’ Congressional delegation voted on Electoral College objections, באתר State Journal-Register‏, 7 בינואר 2021 (באנגלית)
↑  AP‏, Congressman Rodney Davis among Republicans angry about U.S. House metal detectors, באתר The Pantagraph‏, 12 בינואר 2021 (באנגלית)
↑  פול לה בלאנק, Here are the 35 House Republicans who voted for the January 6 commission, באתר CNN‏, 20 במאי 2021 (באנגלית)
↑  אנני גראייר ומלאני זנונה, Jim Jordan among 5 House Republicans selected by McCarthy for January 6 select committee, באתר CNN‏, 20 ביולי 2021 (באנגלית)
↑  אנני גראייר וג'רמי הרב, McCarthy pulls his 5 GOP members from 1/6 committee after Pelosi rejects 2 of his picks, באתר CNN‏, 21 ביולי 2021 (באנגלית)
↑  Rodney Davis loses Congressional primary bid to Mary Miller, באתר ibjonline.com‏, 29 ביוני 2022 (באנגלית)
| --- | --- |
בקרת זהויות :  SNAC: w67766dj  US Congress: D000619
רגינה דניאלס

| --- | --- |

רגינה דניאלס מתוך הסרט "Traditional War‏ (Part 1)" משנת 2016
 לידה:  10 באוקטובר 2000 (בת 23) אסאבה (אנ'), ניגריה ניגריה
 מדינה:  ניגריה 
 תקופת הפעילות:  מ-2007 
 מקום לימודים:  אוניברסיטת איגביניון 
 בן או בת זוג:  Ned Naoko 
 פרופיל ב-IMDb
 
רגינה דניאלס (באנגלית: Regina Daniels; נולדה ב-10 באוקטובר 2000) היא שחקנית ומפיקת סרטים ניגרית.
חינוך

דניאלס למדה בבית הספר התיכון "הוליווד אינטרנשיונל", ובשנת 2018 דווח שהיא סטודנטית באוניברסיטת איגביניון (אנ').
קריירה

דניאלס התחילה לשחק בגיל 7 בהשפעת אמה השחקנית, ריטה דניאלס. היא קיבלה תמיכה מאמה ומאחיה. בסרטה הראשון, "Marriage of Sorrow" (בתרגום חופשי לעברית: נישואי צער), היא הרוויחה מעל עשרת אלפים נאירה. היא נכנסה לאור הזרקורים בסרט של נוליווד שכותרתו "Miracle Child" (בתרגום חופשי לעברית: ילד פלא) בשנת 2010, שם היא פעלה לצד שחקנים פופולריים, ביניהם צ'יקה איקה ומרסי ג'ונסון.
ב-20 בינואר 2019 היא מונתה לרכזת קמפיין הנוער של אטיקו אבובכר.
פילמוגרפיה מובחרת

Dumebi in School
Python Girl
The Bat-Man
The Jericho
Plantain Girl
Jaja the Great
The Jericho ‏ (as producer)
Twins Apart ‏ (as producer)
Tears of Ojiugo
Wipe your Sorrows
Royal Covenant
Traditional War ‏ (Part 1)
Stronger Than the Gods
The King and The Python
Hanging Coffin
Evil messenger 1 and 2
Queen Rebeca
מועמדויות

2015: השחקנית המבטיחה ביותר של השנה בפרסי הבידור City People.
2016: שחקן המשנה הטוב ביותר של השנה בפרסי הבידור City People.
2016: השחקנית המבטיחה ביותר של השנה בפרסי הבידור City People.
2017: שחקנית המשנה הטובה ביותר של השנה בפרסי הבידור City People.
2018: הפנים של נוליווד של השנה בפרסי הבידור City People.
חיים אישיים

רגינה דניאלס היא ביתה של השחקנית ריטה דניאלס. יש לה חמישה אחים (שלושה אחים ושתי אחיות).
הערות שוליים

↑  10 Things You Need To Know About 15-Year-Old Nollywood Actress, Regina Daniels,‏ Anita Oguni, באתר "StarGist"‏, 29 בדצמבר 2016
↑  Regina Daniels: As a 14-year-old Actress, I Earned N500,000 for a Role, באתר "THISDAYLIVE"‏, 23 ביולי 2016
↑  Regina Daniels: Nigerian actress biography Read more: https://www.legit.ng/1100121-regina-daniels-nigerian-actress-biography.html#1100121,‏ George Ibenegbu, באתר "Nigeria News today & Breaking Naija news"‏, 22 בפברואר 2018
↑  Teen Actress Regina Daniels Bags Igbinedion University Award,‏ The Eagle Online, באתר "The Eagle Online"‏, 6 ביוני 2018
↑  Regina Daniels Attends Igbinedion University, Shocking Revelations About Her Education Life,‏ Oladimeji, באתר "36NG: Naija Entertainment News"‏, 8 בנובמבר 2017
קרייזלר C-200

תמונת הקרייזלר C200
קרייזלר C-200 הייתה מכונית קונספט, שיצאה בשנת 1952 על ידי קרייזלר.
התחלות

ה- C-200 תוכננה על ידי וירג'יל אקסנר. הוא וצוותו הקטן תכננו את המכונית בתאגיד קרייזלר בדטרויט, מישיגן. הוא נבנה על ידי חברת Carrozzeria Ghia, בטורינו, איטליה. מחירו הבסיסי היה 20,000 דולר. למכונית היה כוח כמו של קרייזלר V8 אמריקאית במרכב בסגנון מכונית ספורט איטלקית. הפנים היה מרופד בעור שחור וסכמת הצבע החיצונית הייתה בצבע ירוק ושחור בהיר. עיצוב התאורה האחורית הוצג בדגמי ייצור של קרייזלר מאוחרים יותר.
הערות שוליים

↑  "C-200 leaflet". Chrysler. נבדק ב-20 באוגוסט 2013. {{cite web}}:  (עזרה)
↑  Janicki, Edwards (1990). Cars Detroit Never Built - Fifty Years of American Experimental Cars. New York, NY: Sterling Publishing. p. 18. ISBN 0806974249.
קוסטאס אדטוקומבו

| --- | --- |

 לידה:  20 בנובמבר 1997 (בן 26) אתונה, יוון
 עמדה:  פאוור פורוורד
 גובה:  2.08 מטרים
 מכללה:  אוניברסיטת דייטון
 דראפט:  בחירה מספר 60, 2018 פילדלפיה 76'
 קבוצות כשחקן
 2018–2019 2018–2019 2019–2021 2019–2021 2021–2022 2022 2022–2023:  דאלאס מאבריקס ←טקסס לג'נדס לוס אנג'לס לייקרס ←סאות' ביי לייקרס אסוול ליון-וילרבאן וינדי סיטי בולס פנרבחצ'ה
 הישגים כשחקן
 זכייה באליפות ה-NBA‏ (2020)
 
קונסטאנטינוס "קוסטאס" אנדובויסי אדטוקומבו (ביוונית: Κώστας Εντουμπουίσι Αντετοκούνμπο; נולד ב-20 בנובמבר 1997) הוא כדורסלן יווני המשחק בעמדת הפאוור פורוורד.
נעורים וקריירת מכללות

אדטוקומבו נולד באתונה שביוון להורים ממוצא ניגרי. אביו צ'ארלס היה בעברו כדורגלן, ואמו ורוניקה הייתה קופצת לגובה. לאחר שאחיו יאניס נבחר על ידי מילווקי באקס בדראפט ה-NBA‏ 2013, עבר קוסטאס עם הוריו ואחיו הצעיר אלכס להתגורר במילווקי. בעונת 2015/2016 הוביל את קבוצת הכדורסל של "תיכון דומיניקן" (Dominican High School) לזכייה באליפות ליגת התיכונים של ויסקונסין, עם ממוצעים של 12.9 נקודות, 7.1 ריבאונדים ו-2.4 חסימות למשחק.
בשנת 2016 החל ללמוד באוניברסיטת דייטון אשר בדייטון, אוהיו, ושנה לאחר מכן הצטרף לקבוצת הכדורסל שלה – "דייטון פליירס". בעונתו היחידה עם הפליירס, 2017/2018, שימש כשחקן ספסל, ורשם ממוצעים צנועים של 5.2 נקודות ו-2.9 ריבאונדים למשחק. במרץ 2018 הודיע על עזיבתו את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.
קריירה מקצועית > דאלאס מאבריקס (וטקסס לג'נדס)

בדראפט ה-NBA‏ 2018 נבחר אדטוקומבו בבחירה ה-60 והאחרונה, על ידי פילדלפיה 76', ומיד הועבר בטרייד לדאלאס מאבריקס. לקראת תחילת העונה חתם בקבוצה על חוזה כפול, במסגרתו שיחק לסירוגין עבור המאבריקס ב-NBA, ועבור קבוצת הבת שלה מליגת הפיתוח – טקסס לג'נדס. לאורך עונת הרוקי שלו הציג יכולת טובה בליגת הפיתוח עם ממוצעים של 10.6 נקודות ו-6.1 ריבאונדים למשחק, אולם שותף בשני משחקים בלבד ב-NBA.
קריירה מקצועית > לוס אנג'לס לייקרס (וסאות' ביי לייקרס)

ביולי 2019 שוחרר מהמאבריקס, וחתם על חוזה כפול בלוס אנג'לס לייקרס ובקבוצת הבת שלה סאות' ביי לייקרס. גם בעונתו השנייה ב-NBA מיעט לקבל דקות משחק, ושותף בחמישה משחקים בלבד. בסיום אותה עונה זכה עם הלייקרס באליפות ה-NBA, לאחר שגברו על מיאמי היט בסדרת הגמר; אדטוקומבו עצמו לא שותף באף אחד ממשחקי הקבוצה בפלייאוף.
קריירה מקצועית > אסוול ליון-וילרבאן

ביולי 2021 עזב את ה-NBA, וחתם על חוזה בקבוצת אסוול ליון-וילרבאן מהליגה הצרפתית והיורוליג.
תארים

יורוליג: 2023/2024
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | דאלאס | 2 | 0 | 5.3 | 0.000 | 0.000 | 0.500 | 0.5 | 0.0 | 1.0 | 0.0 | 1.0 |
| 2019/2020 | ל.א. לייקרס | 5 | 0 | 4.0 | 1.000 | 0.000 | 0.500 | 0.6 | 0.4 | 0.0 | 0.0 | 1.4 |
| קריירה |  | 7 | 0 | 4.4 | 0.500 | 0.000 | 0.500 | 0.6 | 0.3 | 0.3 | 0.0 | 1.3 |
הערות שוליים

↑  יאניס רוצה להביא תקווה ליוון ולמילווקי, באתר npr.org,‏ 26 בספטמבר 2013
↑  ביוגרפיה של אדטוקומבו, באתר קבוצת אוניברסיטת דייטון
↑  הסטטיסטיקות של אדטוקומבו בליגת המכללות, באתר sports-reference.com
↑  אדטוקומבו מעמיד את עצמו לבחירה בדראפט 2018, באתר bleacherreport.com,‏ 22 במרץ 2018
↑  דאלאס מצרפת את אדטוקומבו וספולדינג, באתר הקבוצה, 21 ביוני 2018
↑  הסטטיסטיקות של אדטוקומבו בליגת ה-NBA, באתר basketball-reference.com
↑  הסטטיסטיקות של אדטוקומבו בליגת הפיתוח, באתר basketball-reference.com
↑  הלייקרס מצרפים את אדטוקומבו, באתר הקבוצה, 22 ביולי 2019
קניין חצר

קניין חצר בהלכה הוא אחת הדרכים בהן ניתן לקנות ולהקנות. לשם העברת בעלות על חפץ לא די בהסכמה מילולית בין המוכר לקונה, אלא נדרשת פעולת קניין מסוימת, כגון הגבהת החפץ. אולם כאשר החפץ המדובר מצוי בשטח פרטי של הקונה - עצם הנוכחות של החפץ ברשות הקונה נותנת תוקף משפטי להסכמה ביניהם, ללא צורך במעשה נוסף של קניין.
מקור הדין והגדרתו

המקור בתורה לכך שחצרו של אדם קונה לו הוא משני הקשרים הלכתיים דומים, שבהם החצר נחשבת כידו של האדם: מתן גט לאישה, וחיובו של גנב בתשלום כפל.
לגבי מתן גט נאמר בתורה: ”וְכָתַב לָהּ סֵפֶר כְּרִיתֻת וְנָתַן בְּיָדָהּ” רבי עקיבא, על פי דרכו לדרוש כל כפל לשון ואות מיותרת, למד מן המילים החוזרות "ונתן בידה" שגם נתינת גט בחצר האישה נחשבת כנתינה בידה. כמו כן למדו בברייתא לגבי תשלומי כפל של גנב מן הפסוק: ”אִם הִמָּצֵא תִמָּצֵא בְיָדוֹ הַגְּנֵבָה מִשּׁוֹר עַד חֲמוֹר עַד שֶׂה חַיִּים שְׁנַיִם יְשַׁלֵּם”. המילים "הִמָּצֵא תִמָּצֵא" באו לומר: בכל אופן שתימצא, בין בידו ובין בחצרו.
רבי ישמעאל, על פי שיטתו: דיברה תורה כלשון בני אדם, הגיע לאותה מסקנה בדרך שונה. לדעתו המובן הבסיסי של המילה "בידו" כולל את רשותו של האדם. זאת, על פי הפסוק: ”וְהוּא נִלְחַם בְּמֶלֶךְ מוֹאָב הָרִאשׁוֹן וַיִּקַּח אֶת כָּל אַרְצוֹ מִיָּדוֹ”. ברור שכאן "ידו" מבטאת את כל השטח הנתון לשליטתו. כמו כן בפסוק: ”וַיִּקַּח הָעֶבֶד עֲשָׂרָה גְמַלִּים מִגְּמַלֵּי אֲדֹנָיו וַיֵּלֶךְ וְכָל טוּב אֲדֹנָיו בְּיָדוֹ”.
על פי זה קובעת המשנה "הזורק גט לאשתו והיא בתוך ביתה או בתוך חצרה - הרי זו מגורשת".
התלמוד קובע שבחצר יש שתי בחינות: מצד אחד החצר נחשבת כעין יד של בעל החצר, וכשם שהנחת חפץ ביד הקונה מקנה לו את החפץ - כך גם הנחה בחצרו. מצד שני החצר נחשבת כעין שליח של הקונה, וכשם ששלוחו של אדם יכול לפעול מטעמו ולעשות עבורו פעולות קניין - כך גם החצר. בכל אחת מן הבחינות הללו יש יתרון וחיסרון: החצר יכולה להחשב כ"יד" רק אם בעל החצר עומד בסמוך לה, ולא כאשר הוא מרוחק ממנה. לעומת זאת שליח מוסמך לפעול גם במרחק רב מן השולח, ובמובן זה גם חצר יכולה להקנות את הנתון בתוכה לבעליה גם כאשר איננו לידה. מאידך, שליח מוסמך לפעול רק על פי רצון השולח, ולכן במקרה בהם ההקנאה נעשית לרצון בעל החצר, כמו במתנה, ניתן להקנות גם אם בעל החצר אינו עומד סמוך לה.
לעומת זאת נתינה לידו של אדם נחשבת כנתינה לו גם אם הדבר נעשה בעל כורחו. נמצא, אפוא, שאם בעל החצר עומד בסמוך לחצר - החצר מתפקדת כ"ידו" גם לגבי דברים שאינו רוצה בהם. לפיכך אשה שבעלה הניח גט בחצרה נחשבת כמגורשת אם עמדה ליד החצר, אפילו אם לא רצתה להתגרש. לעומת זאת כאשר בעל החצר מעוניין לזכות בחפץ - החצר קונה עבורו גם אם היה רחוק ממנה.
חצר שאינה משתמרת

מעלתו של קנין החצר היא בכך שהיא משתמרת ומשמרת את החפצים שבתוכה לדעת הבעלים, ומסיבה זו, באופן שהחצר אינה משתמרת, כגון שאין לה גדר וניתן להיכנס לתוכה בחופשיות מבלי רשות מהבעלים, חצר כזה אינה מקנה לבעליה.
מסיבה זו, ניתן להקנות לאדם אחר על ידי עבד או שפחה של הקונה, ומכיוון שגופו של העבד שייך לבעלים, כל דבר שנח על גופו או על ידו, נחשב כאילו נכנס לרשות הבעלים. אך מכיוון שכאשר העבד אינו כפות הוא נחשב לחצר שאינה משתמרת לדעת הבעלים, לא ניתן להקנות בצורה שהעבד משוחרר, אלא אם הוא כפות, ואז הוא נחשב לחצר המשתמר לדעת הבעלים אם הבעלים סמוך לו, מכיוון שהוא בשליטתו ושמירתו של הבעלים בלבד.
חצר מהלכת

הגמרא דנה בתלמוד בבלי, מסכת בבא מציעא, דף ט', עמוד ב' בשלושה אופנים של "חצר מהלכת":
רבא דן במקרה שאדם האומר לחבירו "משוך בהמה זו וקנה אותה יחד את כלים שעליה", וחבירו משך את הבהמה במטרה לקנות את הכלים שעליה בקנין חצר, ומסיק: ”חצר מהלכת היא וחצר מהלכת לא קנה.” רבא מסיק כי גם אם הבהמה עמדה היא נקראת "חצר מהלכת" מכיוון שהיא מסוגלת ללכת, ורק אם כפותה ונלקח ממנה זמנית הכח לנוע, היא נקראת "חצר שאינה מהלכת".
באותה הזדמנות, שאלו רב פפא ורב הונא בריה דרב יהושע את רבא, מה ההלכה באדם המהלך בספינה וקפצו דגים ונפלו לתוך הספינה, האם תחשב הספינה לחצר מהלכת. השיב רבא: הספינה אינה נחשבת לחצר מהלכת, שכן הספינה עצמה נחה ואין לו כוח תנועה, ותזוזתה באה מכח חיצוני - מי הים.
תלמיד אחר של רבא, הוא רבינא שאל באותה הזדמנות שאלה דומה, הדנה באשה שהייתה מהלכת ברשות הרבים, והבעל זרק לה גט לתוך חיקה או לתוך הסל שעל ראשה, האם נחשב הסל שעל ראשה לחצר מהלכת, גם על כך השיב רב אשי שהסל עצמו אינו נחשב לחצר מהלכת, כיון שהוא זז רק מכח האשה שנעה תחתיו ומניעה אותו.
ראו גם

קניין ארבע אמות
הערות שוליים

↑  ספר דברים, פרק כ"ד, פסוק א', ספר דברים, פרק כ"ד, פסוק ג'.
↑  תלמוד ירושלמי, מסכת גיטין,  פרק ח', הלכה א', ראו בגרסת קרבן העדה ופירושו.
↑  בפסוק ג שם.
↑  תלמוד בבלי, מסכת בבא מציעא, דף י', עמוד ב'.
↑  ספר שמות, פרק כ"ב, פסוק ג'.
↑  ירושלמי בגיטין שם, על גט; מכילתא דרבי ישמעאל, פרשת משפטים, על גנב.
↑  ספר במדבר, פרק כ"א, פסוק כ"ו.
↑  ספר בראשית, פרק כ"ד, פסוק י'.
↑  משנה, מסכת גיטין, פרק ח', משנה א'.
↑  זהו דין המשנה והתלמוד. בימינו, בעקבות חרם דרבינו גרשום, אין לגרש אשה בעל כורחה.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
קתרטס

| קתרטס |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קונדוראים
תת־סדרה:: תרופודה
משפחה:: קונדוריים
סוג:: קתרטס
שם מדעי
 Cathartes ‏יליגר, 1811
תחום תפוצה
 בצהוב - הקתרטס התרנגולי, בירוק - הקתרטס יערות וסוואנה.

הקתרטס (שם מדעי: Cathartes) הוא סוג של קונדוריים שהם נשרי העולם החדש החיים באמריקה. הקתרטסים חסרי נוצות בצווארם וראשם ובמקום זה יש להם עור אדמוני ומקור ארוך ולבן. הם נפוצים לאורך כל אמריקה הצפונית והדרומית.
ישנם 3 מינים בסוג:
קתרטס תרנגולי (Cathartes aura)
קתרטס סוואנה (Cathartes burrovianus)
קתרטס יערות (Cathartes melambrotus)
קרייזלר אקינו

| --- | --- |

 מאפיינים כלליים
 יצרן:  קרייזלר (מכונית קונספט)
 שנות ייצור:  הוצג ב-2005 (דגם קונספט)
 הרכבה:  ארצות הברית ארצות הברית
 מרכב:  מנוע קדמי, הנעה קדמית
 מפרט טכני
 מנוע:  4 צילינדרים, 1.5 ליטר
 מעצב:  Akino Tsuchiya
קרייזלר אקינו (באנגלית: Chrysler Akino) היא מכונית קונספט המוגדרת כמכונית קומפקטית שהוצגה בשנת 2005 על ידי יצרנית הרכב האמריקאית קרייזלר.
"קרייזלר אקינו"

דגם "קרייזלר אקינו" עוצב ב-"Chrysler's Pacifica Studio" בקליפורניה, ארצות הברית על ידי מעצב הרכב "Akino Tsuchiya" וקרוי על שמו.
דגם "קרייזלר אקינו" הוצג לראשונה בתערוכת המכוניות בטוקיו (אנ') בשנת 2005.
4 נוסעים.
1 דלת בצד הנהג, 2 דלתות בצד הנוסעים מסוג "דלתות התאבדות" (אנ') (ציר הפתיחה מנוגד לכיוון הנסיעה).
מערכת היגוי: מימין.
מנוע קדמי.
סוג הנעה:הנעה קדמית.
ראו גם

מכונית קונספט
הערות שוליים

↑  "קרייזלר אקינו" conceptcarz.com/vehicle/z10238/chrysler-akino-concept
↑  "קרייזלר אקינו" topspeed.com/cars/chrysler/2005-chrysler-akino
↑  "קרייזלר אקינו" flickr.com/photos/paul_anca
↑  תערוכת המכוניות בטוקיו, שנת 2005 / ראו "קרייזלר אקינו" web.archive.org/web/20060408064439
↑  "קרייזלר אקינו" קונספט - תמונה מבנה דלתות insideevs.com/photo/65873/chrysler-akino-concept
קתרוסיים

| קתרוסיים |
| --- | --- |
 קתרוס גדול-קשקשים (Citharus linguatula)
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סוליתאים
תת־סדרה:: Pleuronectoidei
משפחה:: קתרוסיים
שם מדעי
 Citharidae ‏גינטר, 1864

קַתְרוֹסִיִּים (שם מדעי: Citharidae) היא משפחה של דגים שטוחים מסדרת הסוליתאים בה 4 סוגים ו-7 מינים. רוב המינים חיים רק במימי האזור האינדו-פסיפי, אך המין קתרוס גדול-קשקשים מצוי במזרח האוקיינוס האטלנטי כולל בים התיכון.
אורכם של בני המשפחה 14–36 סנטימטרים, וצורתם מוארכת יותר מרוב הסוליתאים, (מזכירה מראה של לאוטה או קתרוס, מה שנתן להם את שמם). הלסתות בולטות ובהם שיניים חדות והעיניים גדולות ומצויות רק על צד אחד של הפנים. סנפירי החזה קוצניים ודקים יותר מרוב הסוליתאים.
הם נפוצים בימים רדודים, בהם הם אורבים לטרף כמו דגים אחרים וסרטנים בעודם קבורים בחול.
מיון

משפחה קתרוסיים (Citharidae)
תת-משפחה Brachypleurinae
סוג ומין יחיד Brachypleura novaezeelandiae
סוג ומין יחיד Lepidoblepharon ophthalmolepis
תת-משפחה Citharinae
סוג Citharoides
מין Citharoides axillaris
מין Citharoides macrolepidotus
מין Citharoides macrolepis
מין Citharoides orbitalis
סוג ומין יחיד קַתְרוֹס גְּדוֹל-קַשְׂקַשִּׂים (Citharus linguatula)
רודנבריוס

| רודנבריוס |
| --- | --- |
 שרטוט של Roddenberryus sargi
מיון מדעי
ממלכה:: בעלי חיים
מערכה:: פרוקי-רגליים
מחלקה:: עכבישניים
סדרה:: עכבישאים
תת־סדרה:: אופיסתותלה
משפחה:: Caponiidae
תת־משפחה:: Nopinae
סוג:: רודנבריוס
שם מדעי
 Roddenberryus ‏סאנצ'ז-רואיז ובונאלדו, 2023

רודנבריוס (שם מדעי: Roddenberryus) הוא סוג של עכביש ממשפחת Caponiidae, שהוגדר לראשונה על ידי צמד חוקרים ברזילאים בשנת 2023. נכון לשנת 2023 מונה הסוג חמישה מינים.
המין הטיפוסי לסוג הוא רודנבריוס קירק.
שם

שמו המדעי של הסוג, Roddenberryus, ניתן לו על שם ג'ין רודנברי, יוצר "מסע בין כוכבים", כאות הוקרה על שיצירתו הביאה ילדים רבים להחליט לעסוק במדע. נוסף על סיבה זו, ציינו החוקרים שגם צורתם של העכבישים, ובעיקר אזור הראשחזה שלהם, מזכירים בצורתם את צורתן של ספינות החלל בזיכיון "מסע בין כוכבים".
מראה

לעכבישים אלה, כמו סוגים נוספים במשפחה Caponiidae, רק שתי עיניים, ולא שמונה כברוב מיני העכבישאים. נוסף על כך מתאפיין הסוג בשורות שיניים, זיפים, ראשחזה בצבע כתום, בטן בהירה יותר וטפרים.
מינים

מלבד שני מינים קיימים ששויכו קודם לכן לסוג Caponina ופוצלו ממנו לסוג החדש, הגדירו החוקרים שלושה מינים חדשים בסוג, ונתנו להם שמות מהיקום הבדיוני של מסע בין כוכבים:
רודנבריוס קירק (Roddenberryus kirk) (Sánchez-Ruiz - Bonaldo, 2023) - קוסטה ריקה - קרוי על שם הדמות הבדיונית ג'יימס טיבריוס קירק, קפטן ספינת החלל "אנטרפרייז"
רודנבריוס מקקוי (Roddenberryus mccoy) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ליאונרד מק'קוי, הרופא הראשי על ספינת החלל "אנטרפרייז"
רודנבריוס פלגרינה (Roddenberryus pelegrina) (Bryant, 1940) - קובה
רודנבריוס סרגי (Roddenberryus sargi) (F. O. Pickard-Cambridge, 1899) - גוואטמלה, קוסטה ריקה
רודנבריוס ספוק (Roddenberryus spock) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ספוק, קצין המדע, וסגנו של הקפטן, על ספינת החלל "אנטרפרייז"
הערות שוליים

1 2  Sánchez-Ruiz  A.  &  Bonaldo  A.B.  2023. Strange new spiders: on Roddenberryus, a new and unusual caponiid genus (Araneae, Caponiidae). European Journal of Taxonomy 891: 1–25.
1 2  Christine Hauser, It’s a Spider, Not a Doctor, Captain or Vulcan, September 13, 2023, The New York Times
↑  Kevin Hurler, Newly Discovered Spiders Get Star Trek-Inspired Names, September 14, 2023, Gizmodo
קתרטס סוואנה

| קתרטס סוואנה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קונדוראים
תת־סדרה:: תרופודה
משפחה:: קונדוריים
סוג:: קתרטס
מין:: קתרטס סוואנה
שם מדעי
 Cathartes burrovianus ‏קסין, 1845
תחום תפוצה


קתרטס סוואנה (שם מדעי: Cathartes burrovianus) הוא מין עוף דורס ממשפחת הקונדוריים. אוכל נבלות המצוי באמריקה המרכזית והדרומית החי בטבע בביצות, ערבות ויערות גשם שונים.
זהו עוף גדול מאוד, שאורכו 53–56 סנטימטרים ואורך מוטת כנפיו 150–165 סנטימטרים. המשקל מגיע ל-1.95-0.95 קילוגרם. הוא מזכיר את הקתרטס התרנגולי, וכמוהו בעל עור חשוף עם גוף גדול בצבע שחור. על הכנפיים סימנים לבנים גדולים והעור החשוף בצבע צהוב ולא לבן כמו קרובו. המקור מוארך ואדמדם והקתרטס בעל חוש ריח מצוין בניגוד לרוב העופות, מה שעוזר לו להריח את הנבלות שהוא ניזון מהם ולאתר אותם בתוך היער הסבוך. כדי למצוא אותם הוא דואה באוויר חם ופורש את כנפיו במאמץ מזערי ותוך כדי מחפש או מרחרח אחרי קורבנות של טורפים גדולים כמו היגואר. כאשר הקתרטס מוצא טרף הוא מתקהל ויכול לסיים ארוחה כזו במהירות.
הם מקננים בחללי עצים או בנקרות ומערות טבעיים והנקבות מטילות 2 ביצים בצבע קרם ועם כתמים. האפרוחים מצמיחים נוצות חודשיים עד שלושה חודשים מבקיעתם.
הקתרטס אינו נמצא בסכנת הכחדה כלשהי.
הערות שוליים

↑  קתרטס סוואנה באתר הרשימה האדומה של IUCN
| קונדוריים |
| --- | --- | --- |
| קונדור קליפורני (סוג ומין יחיד) | קונדור קליפורני |  |
| קונדור האנדים (סוג ומין יחיד) | קונדור האנדים |  |
| נשרון מלכותי (סוג ומין יחיד) | נשרון מלכותי |  |
| אורובו שחור (סוג ומין יחיד) | אורובו שחור |  |
| קתרטס | קתרטס תרנגולי • קתרטס סוואנה • קתרטס יערות |  |
| --- | --- |
בקרת זהויות :  NLI: 987007284851305171
קניין כסף

מטבעות כסף עתיקים
קניין כסף הוא קניין בסיסי במשפט העברי המתבצע באמצעות תשלום כסף או חפץ בעל ערך. ערכו של הכסף או החפץ צריך להיות לפחות כשוויה של פרוטה, אך אינו חייב להוות את מלוא ערכו של החפץ הנקנה. באמצעות כסף ניתן לקנות כל דבר שאינו מיטלטלין, כולל בני אדם.
כסף במטלטלין

לפי שיטת רבי יוחנן שנפסקה להלכה, מדאורייתא מטלטלין נקנין בכסף. אמנם, מחמת החשש שמא החפץ הנקנה יישאר ביד המוכר לאחר ביצוע הקניין, והמוכר לא יטרח להצילו אם ישרף, ביטלו חכמים את כוחו של קניין כסף, ותיקנו שמטלטלין נקנים בקניין משיכה.
אף על פי כן, במקרים מסוימים שהם "מילתא דלא שכיחא" (דבר לא שכיח), לא ביטלו חכמים את קניין כסף. למשל, מי שמכר לחבירו שור ונתחייב לו כסף, יכול לקנות ממנו פרה באמצעות מחילת הכסף שחייב לו.
הראשונים נחלקו מה המקור לקניין כסף במטלטלין לפי רבי יוחנן: לדעת רש"י הוא נלמד בקל וחומר מדין פדיון הקדש בכסף, שנאמר בו: ”ונתן הכסף וקם לו”, ולדעת הרי"ף נלמד דין זה בקל וחומר מקניין כסף בעבד עברי, משום ש"אם גופו קונה, ממונו לא כל שכן?". הנימוקי יוסף דוחה את דברי שניהם, וטוען שקניין מעות נלמד מסברא, משום שרוב הקניינים נעשים בכסף. בדומה לכך כתבו התוספות, שסתם קניין במקרא הוא קניין כסף.
מקור קניין כסף בשאר דברים

קניין כסף במקרקעין נלמד מן הפסוק ”שָׂדוֹת בַּכֶּסֶף יִקְנוּ” (ירמיהו, ל"ב, מ"ד), וממילא ניתן לקנות על ידו גם עבד כנעני, שהוקש לקרקע.
בעבד עברי נלמד קניין זה מהפסוק ”מִכֶּסֶף מִקְנָתוֹ” (ויקרא, כ"ה, נ"א), ובאמה עבריה נלמד מכך שהיא נפדית על ידי "גרעון כסף", ואם אינה נקנית על ידי כסף, אין לה ממה לגרע.
דין קידושי אשה בכסף, נלמד מגזירה שווה של קיחה קיחה מהפסוק ”כי יקח איש אישה” (ספר דברים, פרק כ"ד, פסוק ה'.) והפסוק ”נתתי כסף השדה קח ממני” (ספר בראשית, פרק כ"ג, פסוק י"ג), ומן הפסוק שנאמר באמה עבריה, ”וְיָצְאָה חִנָּם אֵין כָּסֶף” - המילים "אין כסף" מיותרות, ובאות ללמד ש"אין כסף לאדון זה אבל יש כסף לאדון אחר". התלמוד הבבלי במסכת קידושין מבצע צריכותא ומסביר מדוע שני פסוקים אלו נצרכים על מנת ללמד שאישה נקנית בכסף.
מהות הקניין

בהגדרתו של קניין כסף, נחלקו הפוסקים: לדעת הרב יהושע פלק כץ בספרו "מאירת עיניים" (ובקיצור: סמ"ע - ספר מאירת עיניים) קניין כסף במהותו הוא תשלום תמורה לחפץ הנקנה ואלו לדעת הרב דוד הלוי סגל בספרו "טורי זהב" קנין כסף אינו אלא אקט קניני גרידא.
בשווה כסף

פרק זה לוקה בחסר. אנא תרמו לוויקיפדיה ו.
ביאורים

↑  פסוק זה לא קיים, והוא עיבוד של הפסוק בספר ויקרא, פרק כ"ז, פסוק י"ט: ”וְיָסַף חֲמִשִׁית כֶּסֶף עֶרְכְּךָ עָלָיו וְקָם לוֹ” (תוספות, מסכת שבת, דף קכ"ח, עמוד א', ד"ה ונתן)
הערות שוליים

↑  תלמוד בבלי, מסכת בבא מציעא, דף מ"ז, עמוד ב'
↑  תלמוד בבלי, מסכת בבא מציעא, דף מ"ו, עמוד ב'
↑  רש"י, מסכת עירובין, דף פ"א, עמוד ב', ד"ה דבר
↑  רי"ף, מסכת בבא מציעא, פרק ד' (דף כ"ח עמוד ב' מדפי הרי"ף)
↑  נימוקי יוסף, מסכת בבא מציעא, דף כ"ח, עמוד ב' מדפי הרי"ף
↑  תוספות, מסכת עירובין, דף פ"א, עמוד ב', ד"ה דבר
↑  תלמוד בבלי, מסכת קידושין, דף כ"ו, עמוד א'
↑  תלמוד בבלי, מסכת קידושין, דף כ"ב, עמוד ב'
↑  תלמוד בבלי, מסכת קידושין, דף י"ד, עמוד ב'
↑  תלמוד בבלי, מסכת קידושין, דף ב', עמוד א'.
↑  תלמוד בבלי, מסכת קידושין, דף ד', עמוד ב'
1 2  על השולחן ערוך, חושן משפט, סימן ק"צ, סעיף א'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.